9. ΠΡΟΕΔΡΙΚΟΝ ΔΙΑΤΑΓΜΑ της 26 Αυγ./7 Σεπτ. 1935 Περί όρων και διατυπώσεων, καθ’ ους επιτρέπεται η επί παρακαταθήκη ή εγγυήσει των εισαγωγικών τελών και των παρομαρτούντων των λοιπών φόρων και δικαιωμάτων, παραλαβή πρώτων υλών προς κατασκευήν στρατιωτικών στολών προοριζομένων δια ξένους Στρατούς. Έχοντες υπ’ όψει: 1)το άρθρον 2 του Νόμ. 4607 περί τροποποιήσεως διατάξεων των περί τελωνειακού δασμολογίου νόμων, 2)το υπ’ αριθ. 342 του 1935 πρακτικόν του Συμβουλίου της Επικρατείας, προτάσει των Υπουργών των Οικονομικών και Εθνικής Οικονομίας, μετά γνωμοδότησιν του Συμβουλίου της Βιομηχανίας παρά τω Υπουργείω της Εθνικής Οικονομίας και μετά σύμφωνον γνώμην της Διαρκούς Επιτροπής μελέτης του Δασμολογίου και των Εμπορικών Συμβάσεων, απεφασίσαμεν και διατάσσομεν: Άρθρ.1.-Επιτρέπεται εις ανεγνωρισμένους οίκους ή εταιρείας η επί παρακαταθήκη των εισαγωγικών τελών και των παρομαρτούντων φόρων και δικαιωμάτων ή αναλόγω εγγυήσει των Τραπεζών Ελλάδος και Εθνικής παραλαβή, α) υφασμάτων εκ βάμβακος νηματοβαφών βάρους άνω των 130 γραμμαρίων κατά τετραγ. μέτρον της δασμολογικής κλάσεως 223 εδάφ. 1 και 2, β) κομβίων επαργύρων ή επιχρύσων εν όλω ή εν μέρει της δασμολογικής κλάσεως 277 βήτα και γ) απομιμήσεων κοσμημάτων εκ χαλκού ή εκ κοινών μετάλλων ή κραμμάτων αυτών, επαργύρων ή επιχρύσων της δασμολογικής κλάσεως 119 βήτα, προς κατασκευήν στρατιωτικών στολών ξένων στρατών και εξαγωγήν αυτών εις το εξωτερικόν ή αποταμίευσιν εις τας αποθήκας του δημοσίου ή εις τας αποθήκας της Προνομιούχου Εταιρείας των Γενικών Αποθηκών της Ελλάδος. Άρθρ.2.-1.Η εισαγωγή των εν τω προηγουμένω άρθρω οριζομένων πρώτων υλών επιτρέπεται μόνον δια του Τελωνείου Πειραιώς η δε εξαγωγή ή αποταμίευσις των εκ τούτων κατασκευασθησομένων στολών δια του αυτού Τελωνείου. Ως ελάχιστον όριον των κατασκευασθησομένων στολών ορίζεται το ποσόν των δέκα χιλιάδων τοιούτων. 2.Ο Οίκος ή Εταιρεία ο προτιθέμενος να τύχη του πλεονεκτήματος της επιστροφής του δασμού και λοιπών παρομαρτούντων φόρων ή δικαιωμάτων των εν τω άρθρ. 1 του παρόντος οριζομένων πρώτων υλών, υποχρεούται να υποβάλη προς τούτο ητιολογημένην αίτησιν εις το Υπουργείον των Οικονομικών, εν η να αναφέρη συν τοις άλλοις, το Κράτος δια τον Στρατόν του οποίου προορίζονται αι στολαί, και την πόλιν, θέσιν και εργοστάσιον επακριβώς εν ω πρόκειται να γίνη η κατασκευή τούτων. Ο Υπουργός των Οικονομικών δι’ αποφάσεώς του εγκρίνει την χορήγησιν του αιΣελ. 531 Πρώτες ύλες Κλωστοϋφαντουργίας 30.Η.μ.8-9 τουμένου πλεονεκτήματος και κοινοποιεί την απόφασίν του ταύτην εις το Υπουργείον των Στρατιωτικών, ίνα λάβη γνώσιν και εις τον αρμόδιον Τελώνην, ίνα ενεργήση την εκτέλεσιν. Άρθρ.3.-1.Τα εκ των, ως άνω, πρώτων υλών κομβία και απομιμήσεις κοσμημάτων, δέον να φέρωσιν κατά την εισαγωγήν, τα σήματα και εθνόσημα του Κράτους, δι’ ο προορίζονται αι στολαί. 2.Κατά τον τελωνισμόν των, ως άνω, πρώτων υλών λαμβάνονται δείγματα εξ εκάστου είδους κατά τε την δασμολογικήν διάκρισιν αυτών και την μεταξύ των τοιαύτην (χρώματος, μεγέθους, κλπ.) παρ’ επιτροπής αποτελουμένης υπό του Τελώνου, του Επιστάτου Διαμετακομίσεως, του Χημικού του παρά τω Τελωνείω Χημικού Παραρτήματος, του ελεγκτού και του παραλήπτου, άτινα σφραγιζόμενα δια της σφραγίδος του Τελωνείου, και πιστοποιούμενα δια των υπογραφών των ειρημένων, φυλάσσονται υπό προσωπικήν ευθύνην του Επιστάτου Διαμετακομίσεως μέχρι της κατασκευής των στολών και της πιστοποιήσεως υπό της οικείας Επιτροπής περί του συμφώνου των χρησιμοποιηθεισών πρώτων υλών προς τα κρατηθέντα δείγματα τούτων. Άρθρ.4.-1.Τα εισαγωγικά τέλη και οι παρομαρτούντες φόροι ή δικαιώματα κατά την παραλαβήν των ως άνω πρώτων υλών ή παρακατατίθενται εις τον αρμόδιον τελωνειακόν ταμίαν, επί διπλοτύπω αποδείξει τούτου, ή δίδεται δια ταύτα εγγύησις των εν άρθρ. 1 του παρόντος Δ/τος αναφερομένων Τραπεζών εις τον Επιστάτην Διαμετακομίσεως, αποδίδονται δε ή η εγγύησις χρεούται, εν όλω ή εν μέρει, μετά την ολικήν ή μερικήν εντός προθεσμίας τεσσάρων μηνών από της παραλαβής, πραγματοποίησιν της αποστολής εις το εξωτερικόν ή της αποταμιεύσεως των παρασκευασθεισών στολών, της προθεσμίας ταύτης δυναμένης να παραταθή δι’ αποφάσεως του Υπουργού των Οικονομικών, μέχρις οκτώ μηνών κατ’ ανώτατον όριον. 2.Το Τελωνείον δικαιούται να ενεργή έλεγχον δια την χρησιμοποίησιν των παραληφθεισών πρώτων υλών, και αν κρίνη αναγκαίον δια την πλήρη εξασφάλισιν των συμφερόντων του Δημοσίου να παρακολουθή δι’ οργάνου του την κατασκευήν. Άρθρ.5.-1.Εν τη κατατεθησομένη αιτήσει αποστολής εις την αλλοδαπήν ή αποταμιεύσεως των κατασκευασθεισών στολών, δέον να αναφέρωνται εκτός των κατά τους τελωνειακούς νόμους στοιχείων, το ποσόν εξ εκάστου μεγέθους των κατασκευασθεισών στολών και των χρησιμοποιηθέντων ως άνω υφασμάτων, κομβίων και κοσμημάτων, κεχωρισμένως. Σελ. 532 2.Δια την πιστοποίησιν και επακριβή προσδιορισμόν των χρησιμοποιηθεισών ως άνω πρώτων υλών, την κατά τα δείγματα συμφωνίαν αυτών, και του εκ της κατασκευής συγχωρουμένου ποσού εκ των υφασμάτων, λόγω φθοράς (αποκομμάτων) συνιστάται κατά την εξαγωγήν ή αποταμίευσιν των στολών επιτροπή αποτελουμένη εκ των εν άρθρ. 3 του παρόντος αναφερομένων προσώπων, και ενός ανωτέρου αξιωματικού της Επιμελητείας του Στρατού, οριζομένου υπό του Υπουργού των Στρατιωτικών, ήτις και αποφαίνεται περί των ανωτέρω. 3.Εάν η συσκευασία των στολών γίγνεται δια μηχανικών μέσων, και καθίσταται αδύνατος η εκ νέου συσκευασία αυτών εν τω Τελωνείω η Επιτροπή δύναται να μεταβή εις τον τόπον της κατασκευής, να παρακολουθήση την συσκευασίαν και την μεταφοράν υπό συνοδείαν εις το Τελωνείον. Άρθρ.6.-1.Η τελωνειακή αρχή επί τη βάσει της κατά το προηγούμενον άρθρον αποφάσεως και λοιπών δικαιολογητικών της αποταμιεύσεως ή των αποδεικτικών της πραγματοποιηθείσης φορτώσεως, αποδίδει εις την εταιρείαν το αναλογούν ποσόν εκ των παρακατατεθέντων τελών και λοιπών φόρων και δικαιωμάτων εις τας εξαχθείσας ή αποταμιευθείσας στολάς. 2.Την επομένην της λήξεως της εν τω άρθρ. 2 του παρόντος Δ/τος οριζομένης προθεσμίας χρεούται η σχετική αίτησις αποταμιεύσεως δια το ποσόν των μήπω εξαχθεισών ή αποταμιευθεισών πρώτων υλών υπό μορφήν των εν άρθρ. 1 του παρόντος κατονομαζομένων στολών και εισάγεται ή εισπράττεται το αναλογούν εις ταύτας ποσόν ως τακτικόν δημόσιον έσοδον. Εάν δια τα εισαγωγικά τέλη και λοιπά δικαιώματα κατετέθη τραπεζιτική εγγύησις εισπράττονται και οι νόμιμοι τόκοι από της ημέρας της παραλαβής των πρώτων υλών. Η ισχύς του παρόντος Δ/τος άρχεται από της δημοσιεύσεώς του εις την Εφημερίδα της Κυβερνήσεως. Εις τους επί των Οικονομικών και Εθνικής Οικονομίας Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. 30.Η.μ.9 Πρώτες ύλες Κλωστοϋφαντουργίας 